AAV ลบ 1.21% โบรกฯ มองเป็นโอกาสสะสม ลุ้นกำไร Q1/58 ทะลุ 600 ลบ.
AAV ณ เวลา 11.57 น. ราคาอยู่ที่ 4.90 บาท ลบ 0.06 บาท หรือ 1.21% สูงสุดที่ 4.98 บาท ต่ำสุดที่ 4.90 บาท มูลค่าซื้อขายที่ 41.67 ล้านบาท ขณะที่ดัชนีตลาดหุ้นไทยโดยรวมบวก 0.39%
23 เม.ย. 2558

ผู้สื่อข่าวรายงานว่า ราคาหุ้นบริษัท เอเชีย เอวิเอชั่น จำกัด (มหาชน) หรือ AAV ณ เวลา 11.57 น. ราคาอยู่ที่ 4.90 บาท ลบ 0.06 บาท หรือ 1.21% สูงสุดที่ 4.98 บาท ต่ำสุดที่ 4.90 บาท มูลค่าซื้อขายที่ 41.67 ล้านบาท ขณะที่ดัชนีตลาดหุ้นไทยโดยรวมบวก 0.39%
 
 
บล.เอเซีย พลัส กรุ๊ป โฮลดิ้งส์ ระบุในบทวิเคราะห์ (23 เม.ย.) ให้ราคาเป้าหมาย AAV ที่ 6 บาท กำไรไตรมาส 1/58 คาดจะสูงเกิน 600 ล้านบาท (เพิ่มขึ้น 331% จากปีก่อน, 39.6% จากไตรมาสก่อน) หนุนรายได้ค่าบริการที่จะฟื้นตัวตามภาคท่องเที่ยวไทย และต้นทุนราคาน้ำมันเครื่องบินลดลง (จาก 120-130 เหรียญฯ ในไตรมาส 1/57 และไตรมาส 4/57 จะเหลือราว 90 เหรียญฯ)
โดยกำไรไตรมาส 1/58 ที่จะคิดเป็นสัดส่วนถึง 41.5% ของประมาณการทั้งปี ที่ประเมินไว้ 1,445 ล้านบาท จึงทำให้มีแนวโน้มจะปรับปรับเพิ่มประมาณการทั้งปีขึ้น แต่ทั้งนี้ อาจการปรับขึ้นมีแนวโน้มอยู่ในช่วงหลังประกาศงบไตรมาส 2/58 หรือไตรมาส 3/58 มากกว่า เนื่องจาก 2 ไตรมาสดังกล่าวเป็นช่วงนอกฤดูกาล ซึ่งยังมีความเสี่ยงที่กำไรจะลดลงจากไตรมาสที่ 1/58 ทำให้อาจขอรอดูความชัดเจนอีกครั้ง
 
ขณะที่ บล. เคทีบี (ประเทศไทย) ระบุในบทวิเคราะห์ว่าคาดว่าผลการดำเนินงานไตรมาส 1/58 มีแนวโน้มเติบโตทั้งจากไตรมาสก่อนและจากปีก่อนจากอัตรา Load Factor ที่คาดว่าจะดีกว่าปีก่อนที่อยู่ที่ 80% โดยเฉพาะผู้โดยสารจีนที่คาดว่าจะเติบโตจากปีก่อนค่อนข้างมาก, ราคาตั๋วโดยสารเฉลี่ยยังอยู่ในระดับที่ดี และได้ผลบวกจากราคาน้ำมันที่ปรับตัวลดลง ยังคงคาดการณ์กำไรสุทธิปี 2558 ที่ 1,450 ล้านบาท เพิ่มขึ้น 691% จากปีก่อน
อย่างไรก็ตามประเมินผลหากเส้นทางสิงคโปร์และฮ่องกงถูกห้ามบินแต่สามารถนำเครื่องบินไปบินในเส้นทางอื่นแทนที่ แต่ความสามารถในการทำกำไรที่ต่ำกว่าคาดว่าผลกระทบต่อกำไรที่ลดลงจะไม่เกิน 10% จากกำไรที่คาดระยะสั้นยังมีความเสี่ยง อย่างไรก็ตามราคาหุ้นที่ปรับตัวลงยังมองเป็นโอกาสเข้าซื้อ ประเมินราคาเป้าหมาย 6.60 บาท
 